“ญี่ปุ่น” ชี้ยอดเกิน “ดุลบัญชีเดินสะพัด” หดตัว เซ่นเยนอ่อนค่า
“ญี่ปุ่น” เปิดยอดเกินดุลบัญชีเดินสะพัดหดตัวแรงเดือนธ.ค.65 เนื่องจากผลกระทบของการขาดดุลการค้าอย่างต่อเนื่องและเงินเยนที่อ่อนค่าที่มีต่อดุลการชำระเงินที่เคยแข็งแกร่งของญี่ปุ่น
“ญี่ปุ่น” เปิดยอดเกินดุลบัญชีเดินสะพัดหดตัวแรงเดือนธ.ค.65 เนื่องจากผลกระทบของการขาดดุลการค้าอย่างต่อเนื่องและเงินเยนที่อ่อนค่าที่มีต่อดุลการชำระเงินที่เคยแข็งแกร่งของญี่ปุ่น
8 ก.พ. 2566

ผู้สื่อข่าวรายงานอ้างอิงจาก กระทรวงการคลังญี่ปุ่น เปิดเผยข้อมูลในวันนี้ (8 ก.พ.66) ระบุว่า ยอดเกินดุลบัญชีเดินสะพัดของญี่ปุ่นร่วงลงอย่างรวดเร็วในเดือนธ.ค. 2565 หลังจากเพิ่มขึ้นสูงเป็นประวัติการณ์ในเดือนพ.ย. ซึ่งแสดงให้เห็นถึงผลกระทบของการขาดดุลการค้าอย่างต่อเนื่องและเงินเยนที่อ่อนค่าที่มีต่อดุลการชำระเงินที่เคยแข็งแกร่งของญี่ปุ่น
ทั้งนี้ ยอดเกินดุลบัญชีเดินสะพัดในเดือนธ.ค. 2565 อยู่ที่ 3.34 หมื่นล้านเยน (255.51 ล้านดอลลาร์สหรัฐ) ซึ่งลดลงอย่างมากจากยอดเกินดุล 1.8 ล้านล้านเยนในเดือนพ.ย.ซึ่งได้อานิสงส์จากรายได้ในการลงทุนหลักทรัพย์และการลงทุนอย่างมากของญี่ปุ่นในต่างประเทศ
สำหรับข้อมูลยอดเกินดุลบัญชีเดินสะพัดล่าสุดดังกล่าวยังต่ำกว่าค่าเฉลี่ยที่นักเศรษฐศาสตร์ในโพลสำรวจของรอยเตอร์คาดการณ์ไว้ที่ 9.84 หมื่นล้านเยน
ด้านสำนักข่าวรอยเตอร์รายงานว่า ยอดเกินดุลบัญชีเดินสะพัดของญี่ปุ่นนั้นถือเป็นสัญญาณของการส่งออกที่แข็งแกร่ง และเป็นแหล่งที่มาของความเชื่อมั่นในสกุลเงินเยนที่ถือเป็นสินทรัพย์ปลอดภัย แต่ยอดเกินดุลบัญชีเดินสะพัดได้ลดลงรายเดือนในช่วงไม่กี่ปีที่ผ่านมา เนื่องจากเงินเยนที่อ่อนค่าทำให้ต้นทุนการนำเข้าเพิ่มขึ้น